# Sukaldeko tresneria

Sukaldeko tresneria da elikagaiak prestatzeko edo elikagaiak zerbitzatzeko erabiltzen diren tresnak, etxetresna elektrikoak, platerak eta mahai-tresnak. Sukaldeko tresnak ere erabil daitezke elikagaiak prestatu aurretik edo ondoren kontserbatzeko edo gordetzeko.

## Ohiko tresnak

Sukaldean tresna ugari daude. Sukaldeko tresnen elementu ohikoenen artean hauek daude:

### A

* Iragazkia
* Almaiz edo motrailua: Osagaiak zanpatuz, xehatzeko, birrintzeko edo saltsa batzuk egiteko erabiltzen den tresna.
* Aluminio papera: Prestaketak estaltzeko erabiltzen den metalezko papera.
* Armiarma (sukaldeko tresna): Jaki prestatuak, likido berotik ateratzeko tresna.
* Arrabola: Ore desberdinak zabaltzeko edo luzatzeko tresna.
* Arrain-aizto, labana edo ganibeta: Arrainak errazioetan mozteko labana.
* Arrautza harilduak egiteko iragazkia: Gozogintzako arrautza-hariak egiteko erabiltzen den tresna.

### B

* Balantza elektrikoa: Osagaiak pisatzeko tresna.
* Biberoia: Saltsa hotzak platerean edertzeko eta era kontrolatu batean zabaltzeko erabiltzen den ontzia
* Bi piezako moldeak: Gaileta edo hostorea duten pastel gazi-gozoak prestatzeko eta errazago ateratzeko erabiltzen den moldea.
* Bihotz-erauzlea: Sagarrari bihotza erraz kentzeko tresna.
* Birringailu edo arraspagailu: Osagaiak arraspatzeko edo igurtziz birrintzeko edo txirbilak ateratzeko erabiltzen den tresna.
* Birringailu elektrikoa: Prestaketa bat birrintzeko tresna; gehienetan, gero saltsa bihurtzeko. Robota edo kuterra ere esaten zaio.
* Birringailu errefinagailua: Gozogintzan, askotariko aleak ( arbendola, hurrak eta bestelako fruitu lehorrak) forma edo tamaina desberdinetan moztu edo birrintzeko erabiltzen den makina.
* Bitsadera: Osagaiak biltzeko, edo bitsa kentzeko erabiltzen den tresna luzea.
* Bizkotxo-moldea: Bizkotxoak laberatzeko molde itxia.
* Blini-zartagina: Bliniak (puztutako krepe moduko taloak), prestatzeko zartagina.
* Bonboi moldeak: Bonboiak prestatzeko moldeak.
* Brotxa: Prestaketa desberdinak margotzeko tresna.
* Budin moldea:Budinak prestatzeko moldea.
* Burruntzaliak edo burruntzalitxoak: Likidoak, saldak eta saltsak biltzeko erabiltzen den tamaina desberdineko tresna.
* Burruntzi mekanikoa: Oilaskoak haga batean sartu, eta mekanikoki buelta eman, eta era berean erretzen duen labea dugu.

### C

* Cataplana, jakiak lurrunetan prestatzeko ontzia, Portugalgo gastronomiakoa.
* Chawan ontzia, teontzi japoniar edo txinatarra, irudian tea prestatzeko tresna gehigarriekin batera.

### D

* Dornilloa, egurrezko kazola modukoa, motrailu baten antzera erabiltzekoa.

### E

* Ebakitzeko makina (sukaldeko tresna): Osagaiak xafla finetan mozteko tresna elektrikoa.
* Ehunezko iragazkia: Gauzarik finenak iragazteko erabiltzen den tresna.
* Erretilua: Ontzi zapala, normalean osagaiak zabaltzeko erabiltzen dena.
* Espatula: Jakiak hondoari ez itsasteko eta mugitzeko erabiltzen den tresna.
* Estalkia (sukaldeko tresna): Prestaketa bat edo molde bat tapatzeko erabiltzen denari esaten zaio.
* Ezkatak kentzekoa: Arrainei ezkatak kentzeko erabiltzen den tresna

### F

* Film papera edo plastiko gardena: Plastikozko paper xafla fin eta gardena, prestaketa desberdinak estaltzeko erabiltzen dena.
* Frijigailua: Osagai desberdinak frijitzeko tresna. Gasarekin edo elektrizitatearekin funtziona dezake.

### G

* Galbahea edo bahea: Irinak iragazteko tresna.
* Gastronorm: Sukaldeko makineria guztietarako prestatuta dauden ontzi eta erretilu desberdinak. Denak tamaina estandarrarekin, eta sukaldeko makinaria desberdinetan erabilgarriak izango direnak.
* Gomazko espatula edo mihia: Kazola, pertz eta ontzietatik osagai guztiak biltzeko mingain formako tresna.
* Gozogintzako arraspa: Mahaietan itasitako ore desberdinak berreskuratzeko edo kentzeko erabiltzen den xafla fin eta malgua
* Gozogintzako espatula: Altzairuzko espatula edo tresna luzea. Gozogintzan kremak banatzeko edo tartak mugitzeko erabiltzen da.
* Gozogintzako eta okintzako labea: Gozogintzako eta okintzako prestaketak labekatzeko labe berezia.
* Gozogintzako plaka edo erretilua: Gozogintzako prestaketak labekatzeko erabiltzen den plaka edo erretilua
* Gozogintzako pieza biko moldeak: Tartak erraz desmoldatzeko erabiltzen diren moldeak.
* Grilla: Aterik ez duen eta goitik bakarrik berotzen duen labea da. Gratinatzeko edo gainerretzeko erabiltzen da, jeneralean.
* Guraizeak edo artaziak: Jakiak ebakitzeko tresna.

### H

* Hagatxoak eta Hagaxkak: Arrautzak edo beste osagai desberdinak irabiatzeko erabiltzen den tresna. Altzairuzko haga, bertan osagai desberdinak iltzatzen direlarik, ondoren, labean, burruntzian, frijigailuan, plantxan edo parrilan kozinatzeko.
* Hartzitze-armairuak: Gozogintzako eta okintzako oreak hartzitzeko armairua.
* Hezur erauzlea: Olibei hezurrak kentzeko gailua.
* Hezurgabetzeko aizto, labana edo ganibeta: Haragiari hezurrak kentzeko labana.
* Hotz ganbera: Jakiak 1 eta 4ºC bitartean mantentzeko hozkailu armairu handia.
* Hozkailua: Jakiak 1 eta 4ºC bitartean mantenduko dituen biltegia.
* Hustekoa edo bolak ateratzeko tresna: Patata, kuiatxoak, meloia… borobil formazko zatiak lortzeko aukera ematen digun tresna.
* Hutsean ontziratzekoa: Jakiak kontserbatzeko hutsean ontziratuko dituen makina.

### I

* Ildaskatzailea: Limoien azala ildasken bidez apaintzeko tresna.
* Infragorrizko fokuak: Zerbitzatzeko platera, denbora laburrez bero mantentzeko erabiltzen den bero-sortzailea.
* Irabiagailu elektrikoa: Osagai desberdinak harrotzeko erabiltzen den gailua; elektrizitateak darabilen haga handi baten bitartez.
* Iragazki fina: Saltsa edo saldak iragazteko erabiltzen den metalezko sare fina.
* Izotz ganbera: Jakiak izozturik -18ºC tara mantentzeko plaka batzuekin eginiko armairu handia.
* Izotz makina: Izotzak egiteko makina.
* Izotz bolak ateratzekoa: Izozkia bola formarekin ateratzeko tresna.
* Izozkailua: Jakiak izozturik -18ºC tara mantentzeko gai den armairu txikia.
* Izozki makina: Izozkiak egiteko erabiltzen den makina.

### J

* Jamonera edo urdaiazpiko-ohola, kalitatezko urdaiazpikoak erakutsi eta handik produktua mozteko tresna.

### K

* Katilua: Pertza baina txikiagoa, kantitate txikiak nahastu edo irabiatzeko erabiltzen den ontzia.
* Kazoa: Kantitate txikiak, berotu edo egosteko erabiltzen den metalezko ontzia.
* Kazola edo eltzea: Kozinatzeko erabiltzen den tamaina desberdineko ontzia. Multzo txiki ertainentzako prestaketak burutzeko ontzia.
* Kazola zabala: Arraina saltsan kozinatzeko, barazkiak erregosteko, sueztitzeko edo salteatzeko erabiltzen den ontzia. Talde txikientzat arroza prestatzeko ere egokia.
* Kolpe erdiko aizto, labana edo ganibeta: Pieza handiak eta hezur bigunak ebakitzeko aiztoa
* Kolpeko aizto, labana edo ganibeta: Haragia hezur eta guzti ebakitzeko aiztoa.
* Konbekzio labea: Haizagailu batek aire beroa mugituz darabilen labea.
* Krepeak egiteko zartagina, krepera: Oinarria lodiagoa eta alboak baxuagoak dituen zartagin berezia da. Krepeak egiteko erabiltzen da noski.

### L

* Labeak: Beroaren ondorioz osagaiak erretzeko erabiltzen den armairua. Gasezkoa, elektrikoa, mistoa, haize berokoa , bero zuzenekoa....izan daitek
* Labeko erretilua: Labera osagai eta prestaketa desberdinak sartzeko ontzia.
* Labeko papera: Labean egositako prestaketak erretilura ez itsasteko erabiltzen den papera.
* Lapiko elektrikoa: Gozogintzan krema desberdinak egiteko erabiltzen den ontzia dugu.
* Lata irekigailua: Metalezko ontziak zabaltzeko gailua.
* Listari edo sukaldeko haria: Osagai desberdinak lotzeko sukaldean erabiltzen den ari gogorra.
* Lurrezko edo buztinezko kazola: Lurrez eginiko ontzia. Prestaketa zehatz batzuetarako erabiltzen da.
* Lurrunetan egosteko kazola: Hermetikoki itxitako ontzia da. Barruan uraren lurruna presioz sartzen da; hartara, osagaia egosiz.
* Lurrunetan egosteko labea: Lurrun beroa sortzen duen labea. Bertan osagai desberdinak egosteko aukera izango da.
* Lurrunetarako Gastronorm erretiluak: Lurrunetan egostekoan erabiltzen diren erretilu zulatuak, Gastronorm tamaina estandarrekoak.

### M

* Madalena moldea: Madalenak egiteko erabiltzen den paperezko moldea
* Mahai azpiko hozkailua: Lanerako mahaia eta hozkailu funtzioa egiten duen armairua
* Mahai beroa: Baxera barruan bero mantentzeko edo zerbitzatutako plater, erretilu edo bestelako ontziak denbora batez bero mantentzeko armairua.
* Mahuka muturra: Mahukaren amaieran jartzen dugun punta txikia. Krema, esne-gain edo ore desberdinei forma emateko.
* Mahuka (sukaldaritza): Krema desberdinak zabaltzeko erabiltzen den tela edo plastikozko konoa. Honen irteeran mahuka muturra jarriko da; krema hori guk nahi dugun forman bertatik ateratzeko.
* Mandolina (sukaldaritza tresna): Barazkiak forma berezi edo zehatzetan mozteko eskuko gailua.
* Maria bainua: Ur berotan sartzen den ontzia, bere barruan duen elementua berotzeko edo bero mantentzeko.
* Maria bainu elektrikoa: Maria bainu funtzioa egiten duen mahaia dugu. Iturri baten bitartez urez betetzen da eta hustubidea du. Elektrizitate edo gas bitartez ura berotzen du.
* Marmita ertaina: Haragi erregosi edo gisatuak talde ertainentzat prestatzeko ontzia.
* Marmita finkoa: Mugitu ezin den lapiko handia,
* Marmita: Kazola handia eta altua; kantitate handiak kozinatzeko erabiltzen den lapikoa. Normalean saldak edo egosketa handiak burutzeko.
* Matxetea: Hezurrak ebakitzeko erabiltzen den labana handia.
* Metalezko eskularru babeslea: Ebakitzeko makina elektriko edo labanarekin hezurgabetzeko garaian, eskuak babesteko eskularrua dugu.
* Mikrouhin labea: Uhin elektromagnetikoen bitartez berotzen duen labea.
* Mutur leuna: Mahukaren muturrean jartzen den punta-lisoa.
* Mutur kizkurra: Mahukaren muturrean jartzen den punta-kizkurra.
* Muturtxoak: Mahukaren puntan, barruko krema edo orea guk nahi dugun tamaina edo forma ateratzeko erabiltzen dugun gailua.
* Labana muturzorrotz edo puntazorrotza Sukaldeko labana txikia, barazki desberdinak zuritu eta ebaketa delikatuak burutzeko.

### N

* Likido neurgailuak: Osagai likidoak neurtzeko ontziak.

### O

* Ogi moldea:Ogi oreak laberatzeko moldea.
* Ohola: Osagaik gainean jarri eta mozteko edo xehatzeko tresna.
* Onil edo inbutua: Likido bat mutur estuko ontzi batera pasatzeko tresna.
* Ontzi edo eltze elektrikoa: Gozogintzako prestaketa batzuk egiteko erabiltzen den ontzi elektrikoa.
* Oregailu elektrikoa: Beso baten laguntzaz, gozogintzako eta okintzako ore desberdinak landu eta oratzen dituen gailu elektrikoa.
* Ore ebakigailua: Oreak forma zehatz batekin ebakitzeko tresna.
* Ostra irekigailua: Ostrak zabaltzeko gailua.

### P

* Paella-ontzia: Paellak egiteko erabiltzen den ontzi bereizgarria.
* Parrillako pintzak: Parrillan eta distantzia batera, osagai desberdinak mugitzeko balioko digun tresna.
* Parrillak: Ikatzaren bero zuzenaren bitartez, jakiak erretzeko erabiltzen da. Gaur egun gasezkoak edo elektrikoak ere izaten dira.
* Pasta egostekoa: Pasta italiarra egosteko lurrean trinko dagoen ontzi handia. Urez betea dagoena eta saski bat duena barruan. Pasta egosteko denborak finkatuak ditu.
* Pasta gurpila: Pastak edo pizzak mozteko erabiltzen den tresna.
* Pasta freskoa egiteko gailua: Pastak freskoa luzatu eta mozteko erabiltzen den gailua.
* Pastelgintzako labea: Pastelgintzarako erabiltzen diren labe bereziak. Baxuak dira eta beroa, denean, berdin banatzea dute bereizgarri.
* Pertz edo bola: Metalezko katilu handia; osagaiak nahasteko edo irabiatzeko erabiltzen da.
* Piper ontzia: Piperbeltza momentuan birrintzeko gailua.
* Plantxa: Jakiak erretzeko erabiltzen den metalezko xafla lodia. Gasezkoa edo elektrikoa izan daiteke.
* Plantxako espatula: Plantxan erabiltzen den tresna motz, zabal eta gogorra osagaiak plantxan mugitzeko.
* Presio eltzea: Egosaldi luzeak eskatzen duten prestaketak egiteko erabiltzen den kazola. Denboraren laurdenean edo herenean egosten dira osagaiak.
* Puregailua: Barazkiak pure bihurtzeko tresna.

### S

* Sabarin moldea: Sabarinak prestatzeko moldeak.
* Sardea: Punta desberdinak dituen tresna; normalean, osagaiak mugitzeko eta xerratzeko erabiltzen dena.
* Saretxoa: Gozogintzan prestaketak estaltzeko erabiltzen da.
* Saute: Prestaketak salteatzeko erabiltzen den altzairuzko kazola baxua
* Sifoia: Esne gaina edo aparrak prestatzeko gailua
* Silikonazko azpikoa: Ore desberdinak itsatsi gabe laberatzeko, erretilu azpian jartzen dena. Labetik kanpo, karamelu batzuk zabaltzeko ere balio du. Pralinea egiteko adibidez.
* Silikonazko moldeak: Silikonaz eginiko forma desberdineko moldeak. Oreak laberatzean, ez itsasteko, eta erraz soltatzeko balio dute.
* Sopletea: Sukaldaritzako edo gozogintzako prestaketak gainerretzeko balioko duen gailua.
* Sorbete makina: Sorbeteak egiteko erabiltzen den makina.
* Sukaldeko robota: Osagaiak xehatzeko, birrintzeko eta ore bihurtzeko erabiltzen den tresna elektrikoa.
* Sutondoko kanpaia: Sukaldean sortzen diren keak erretiratzeko makineria

### T

* Tajina: Marokoarrek erregosi edo gisatu desberdinak prestatzeko erabiltzen duten lurrezko ontzia.
* Tarta eraztuna edo uztaia: Tarta egiteko erabiltzen den molde irekia.
* Tartaleta moldeak: Opil eta pastel gazi-gozo txikiak egiteko moldeak.
* Tipula aiztoa: Tipula eta barazki mozketa gehienak egiteko erabiltzen den labana.
* Tortillen prentsatzailea: Tortilla mexikarrak prestatzeko garaian orea zapaldu eta forma emateko erabiltzen den gailua.
* Triangelua: Salda beroaz beteta dauden marmita handiak azkarrago hozteko azpialdean jartzen den triangelu formako oinarria.
* Txaira edo zorrozkailua: Labana zorrozteko tresna.
* Txinatar iragazkia: Saltsa, salda edo krema desberdinak iragazteko erabiltzen den altzairuzko kono formako tresna.

### U

* Ukondoko kanila: Eskuak erabili gabe ukondoreakin kanila ireki eta ixteko aukera emate duen kanila. Kanilla hau eskuak garbitzeko erabiltzen da.
* Urdaiazpiko aiztoa, labana edo ganibeta: Urdaiazpikoa xerratzeko labana luze eta malgua.
* Uztaiak: Gelatina duten gozogintzako prestaketa ugariri forma emateko edo aurkezteko garaian platerak edertzeko erabiltzen dira tamaina desberdineko uztaiak .

### W

* Wok txinatarra: zartagin sabel sakonekoa, batzuetan konikoa.

### X

* Xarlota-moldea: Xarlota edo Charlotteak egiteko moldeak.
* Xerratzeko aiztoa, labana edo ganibet: Osagai desberdinak xerratzeko erabiltzen den labana luze eta malgua.
* Xukagailu, xukadera edo iragazkia: Prestaketa desberdinak, pastak, arroza.... iragazteko erabiltzen den metalezko tresna.

### Y

* Yanagi aiztoa: arrain gordina ebakitzeko erabilia sushi egiterakoan,

### Z

* Zartagina: Frijitzeko salteatzeko, erregosteko edo sueztitzeko erabiltzen den ontzia.
* Zartagin baskulagarria: Kantitate handietan kozinatzeko eltzea dugu. Finkoa da eta baskularra. Gisatuak, arrozak edo kantitate handiak frijitzeko erabiltzen da.
* Zerbitzatzeko erretilua: Talde handientzako Ingalaterrako eran zerbitzatzeko erabiltzen diren erretiluak
* Ziztatzeko hagak: Prestaketa desberdinak bertan ziztatzeko eta era honetan kozinatzeko erabiltzen den tresna
* Zukugailua: Eskuz zitrikoekin zukuak egiteko gailua.
* Zuku-makina elektrikoa: Fruituak birrindu eta zukuak egiteko gailu elektrikoa
* Zurigailua: Patata edo barazki desberdinak zuritzeko erabiltzen den tresna.
* Zuritzeko makina: Patata asko batera zuritzeko erabiltzen den makina elektrikoa dugu.

## Erreferentziak

* ↑ Kitchenware - definition of kitchenware by The Free Dictionary. Thefreedictionary.com.
* ↑ Essential Kitchen Tools Checklist. Real Simple.
* ↑ «Sukaldaritza liburua/Tresneria — Wikibooks» eu.wikibooks.org (Noiz kontsultatua: 2022-05-02).

## Kanpo estekak

* Datuak: Q1521410
* Multimedia: Kitchen utensils / Q1521410
* Liburuak: Sukaldaritza liburua/Tresneria